आर्थिक मामिला मन्त्री प्रकाश ज्वालाले कर्णाली प्रदेश सरकार अरुको सम्पती बाँडने भान्से नबन्ने दाबी गरे । ‘कर्णालीका जनताले पनि कर तिरेका छन् । जनताको करलाई कर्णालीको समृद्धकालागि खर्च गर्नेछौं ।’ मन्त्री ज्वालाले भने, ‘हामीले अरुबाट मागेर ल्याएको बजेटको भान्से बन्ने कहिल्यै प्रयत्न गर्नेछैनौं ।’ उनले हरेक सांसदहरुले ल्याएका योजनाहरुलाई नै समेटेर बजेट ल्याएको बताए । ‘कोही सांसदको क्षेत्रमा कम र कोही सासंदको क्षेत्रमा बढी बजेट विनियोजन गरेका छैनौं ।’ उनले भने, ‘सबैलाई समान नजरबाट बजेटले हेरेको छ ।’
